CELEX: 62009CJ0378
Language: lv
Date: 2010-06-10 00:00:00
Title: Tiesas spriedums (astotā palāta) 2010. gada 10.jūnijā. # Eiropas Komisija pret Čehijas Republiku. # Valsts pienākumu neizpilde - Direktīva 85/337/EEK - 10.a panta pirmā, otrā un trešā daļa - Dažu sabiedrisku un privātu projektu ietekmes uz vidi novērtējums - Valsts tiesiskais regulējums, kas ierobežo tiesības iesniegt prasību par lēmumiem vides jomā - Minētās tiesību normas netransponēšana noteiktajā termiņā. # Lieta C-378/09.

Tiesas (astotā palāta) 2010. gada 10. jūnija spriedums – Komisija/Čehijas Republika
      (lieta C‑378/09)
      Valsts pienākumu neizpilde – Direktīva 85/337/EEK – 10.a panta pirmā, otrā un trešā daļa – Dažu sabiedrisku un privātu projektu ietekmes uz vidi novērtējums – Valsts tiesiskais regulējums, kas ierobežo tiesības celt prasību par lēmumiem vides jomā – Minētās tiesību normas netransponēšana noteiktajā termiņā
      Prasība sakarā ar valsts pienākumu neizpildi – Pamatotības pārbaude Tiesā – Vērā ņemamais stāvoklis – Stāvoklis argumentētajā atzinumā noteiktā termiņa beigās (EKL 226. pants; Padomes Direktīvas 85/337, kas grozīta ar Eiropas
         Parlamenta un Padomes Direktīvu 2003/35, 10.a pants) (sal. ar 12.–15. punktu)
      
      Priekšmets
      
         
               Valsts pienākumu neizpilde – Padomes 1985. gada 27. jūnija Direktīvas 85/337/EEK par dažu sabiedrisku un privātu projektu
                  ietekmes uz vidi novērtējumu (OV L 175, 40. lpp.), kas grozīta ar Padomes Direktīvu 97/11/EK (OV L 73, 5. lpp.) un Eiropas
                  Parlamenta un Padomes Direktīvu 2003/35/EK (OV L 156, 17. lpp.), 10.a panta pirmās, otrās un trešās daļas pārkāpums – Valsts
                  tiesiskais regulējums, ar ko ierobežo sabiedrības dalību lēmumu pieņemšanas procesos vides jomā
               
            Rezolutīvā daļa:
      
         
                  1)
               
               
                  
               
               
                  	nepieņemot noteiktajā termiņā normatīvus un administratīvus aktus, kas vajadzīgi, lai izpildītu Padomes 1985. gada 27. jūnija
                     Direktīvas 85/337/EEK par dažu sabiedrisku un privātu projektu ietekmes uz vidi novērtējumu, kas grozīta ar Eiropas Parlamenta
                     un Padomes 2003. gada 26. maija Direktīvu 2003/35/EK, prasības, Čehijas Republika nav izpildījusi šajā direktīvā paredzētos
                     pienākumus;
                  
               
            
         
                  2)
               
               
                  
               
               
                  	Čehijas Republika atlīdzina tiesāšanās izdevumus.